nb eo es da de en da da fr da da da da da da da da en sv de da da da da pt da da da en it fi da da da da da da da da da da da da da da da da da da da da da en da da da da da da da da da da nl da da da da da da de en en da da pt da da en fi it da da da da en fr da de da nb eo es da de en en en en fr da da da da da da de en da pt de fr nb nb en en da
Før ophold - Forenede Care DK
Hjem Krisecentre Tårnbyhus LGBT+ Krisecenter Før ophold
Ring i dag og hør om dine muligheder for at få hjælp. Tlf. nr. 24 81 64 66.
Vold i nære relationer kan have alvorlige følger. Følgerne kan påvirke dig både fysisk, psykisk, socialt, økonomisk og praktisk.
Det skal du ikke leve med.
Tal med andre om, hvordan du har det
Tal med en fortrolig ven, veninde, kollega eller din læge om, hvordan du har det.
Du eller din fortrolige er også altid velkommen til at ringe til Tårnbyhus LGBT+ krisecenter på 24 81 64 66, den nationale hotline på nr. 1888 eller RED Rådgivning hvis du har etnisk minoritetsbaggrund på 70 27 76 66. Der er åbent døgnet rundt, og du kan være anonym, hvis du ønsker det.
At tale åbent med andre, kan være første skridt til at erkende, at du er udsat for vold og kan få hjælp.
Du har ret til at få hjælp, omsorg og støtte
Hvis du er udsat for vold, trusler om vold eller tilsvarende krise i relation til familie- eller samlivsforhold har du ret til at få ophold på et krisecenter.
Dine rettigheder når du er udsat for vold
Det er din hjemkommune, der betaler opholdet, og du behøver ikke en henvisning fra kommunen eller lægen.
Vi modtager borgere fra hele landet.
Skal jeg bare møde op?
Vi ønsker at give dig den bedst mulige modtagelse, og derfor beder vi dig kontakte os pr telefon, så vil vi invitere dig til en visitationssamtale. Du er også velkommen til at ringe til os for råd og vejledning. Det er også helt uforpligtende.
Tager vi ikke telefonen, så ring til den nationale hotline på nr. 1888 eller RED Rådgivning på 70 27 76 66. Der får du også råd og vejledning til din specifikke situation. Er du i akut fare så ring 112.
Er du i tvivl om hvordan du kommer afsted, er i tvivl om hvorvidt du skal tage af sted eller har brug for et godt råd, så ring til os på Tårnbyhus LGBT+ krisecenter på 24 81 64 66, vi står klar til at hjælpe dig.
Pårørende er også velkomne til at ringe til os for at få rådgivning om, hvordan de bedst kan støtte den voldsudsatte og måske høre lidt mere om, hvad man kan forvente, når man kommer til Tårnbyhus.
Pak en taske og hav klar
Måske er du ikke klar til at forlade dit hjem endnu. Vi anbefaler dog, at du pakker en taske, du skjuler for din voldelige samlever eller familie.
Hvis du har mulighed for det, så medbring gerne:
Ekstra nøgler til dit hjem og evt. bil
Officielle papirer for dig og dine evt. børn: Vielsesattest, dåbsattest, pas, immigations-papirer osv.
Tøj til dig selv og evt. børn
Ting der betyder meget for dig
Forskellige elektroniske enheder såsom computer og telefon (hold dem helst helt slukket inden ankomst)
Bemærk: Det er desværre ikke muligt at tage møbler med på Tårnbyhus
Det vigtigste er altid at du kommer i sikkerhed hurtigst muligt.
Lad ikke tanken om at efterlade materielle ting, holde dig tilbage fra komme væk fra volden. På Tårnbyhus LGBT+ Krisecenter hjælper vi dig med at komme på fode igen og støtter dig i den forandring, du ønsker.
Det er politiets opgave at beskytte dig mod vold. Vold er vold – også selvom den foregår inden for hjemmets fire vægge. Du kan kontakte politiet på tlf. nr. 114 eller møde op på en politistation.
Er du i akut nød så ring 112.
Politiet kan hjælpe med at fjerne voldsudøveren fra dig og ledsage dig til et krisecenter. Din voldelige partner eller familie får ikke at vide, hvor du bliver kørt hen.
Kontakt Tårnbyhus LGBT+ Krisecenter
Telefon: 24 81 64 66
Kontakt os anonymt og uforpligtende
til Tårnbyhus LGBT+ Krisecenter
24 81 64 66
Fordi der er forskel
Job hos Forenede Care
39 69 50 50
Mandag til torsdag kl. 8.00 – 16.00